stanford-oval/wikipedia huggingface dataset:
Kodorisola
Historia

Kodorin ja Engurin jokien linjalle muodostettiin Georgian ja Abhasian konfliktin aselepolinja vuoden 1994 sopimusten mukaisesti. Sola on Galin alueen kanssa toinen kahdesta alueesta, jossa asui runsaasti georgialaisia, jotka muodostivat konfliktia edeltäneessä Abhasiassa väestöstä 46 prosenttia ja muodostivat siten suurimman etnisen ryhmän.
Alueella toimi UNOMIG-tarkkailuoperaatio Yhdistyneiden kansakuntien turvallisuusneuvoston päätöslauselma 937 mukaisesti, ja sen tavoitteena oli valvoa Georgian joukkojen vetäytyminen Kodorisolassa Abhasian rajojen taakse ja partioida Kodorisolassa säännöllisesti.
Kodorisolassa on tapahtunut usein välikohtauksia:
1999 toukokuussa panttivankien ottaminen; panttivangit vapautettiin
2000 kesäkuussa panttivankien ottaminen; panttivangit vapautettiin
2000 joulukuussa panttivankien ottaminen; panttivangit vapautettiin
2001, 8. lokakuuta, UNOMIGin helikopteri ammuttiin alas, kaikki yhdeksän helikopterissa ollutta kuolivat, ampujista ei tietoa
2001 syksyllä Kodorin kriisi 2001, tšetseenikomentaja Ruslan Gelayev toi joukkonsa Georgian puolelta solaan saaden peräänsä Venäjän ilmavoimien ilmaiskut, 15 % väestöstä pakeni Tbilisiin pyytäen poliittista turvapaikkaoikeutta. Georgia lähetti joukkonsa paikalle, minkä Abhasia ja Yhdistyneet kansakunnat tuomitsi
2002, 2. huhtikuuta Georgia ja Abhasia sopivat demilitarisoinnista Kodorin solassa. 12. huhtikuuta 100 Venäjän maavoimien sotilasta tuli solaan ilman rauhanturvamandaattia, minkä vuoksi Georgian puolustusministeriön alaiset joukot saartoivat ne. 14. huhtikuuta venäläiset joukot poistuivat. Yhdistyneiden kansakuntien edustajat tuomitsivat toimen.
2006 Kodorin kriisi 2006, Georgian sisäasiainministeriö lähetti erikoisjoukkoja riisumaan aseista puolisotilaallisten joukkojen johtajan Emzar Kvitsianin. Saatuaan alueen valtaansa määräsi Georgian presidentti Abhasian itsenäisyysmielisiä vastustavan Abhasian pakolaishallituksen Tbilisistä ottamaan alueen hallintaansa. Georgian hallitus suunnitteli myös georgialaisten paluumuuttoa alueelle.
2007 Georgian helikopterikriisi 2007, 11. maaliskuuta 2007 kolme Mi-24-helikopteria pommitti Chkhaltan kylää, jossa oli Abhasian autonomisen tasavallan hallituksen hallintopaikka. Venäjä kiisti hyökkäysepäilyt, jotka Georgian hallitus kohdisti siihen.
2007 20. syyskuuta, Bokhundjaran aseellinen konflikti Georgian sisäasiainministeriö ilmoitti, että abhaasiryhmä oli yrittänyt soluttautua Georgian valvomalle alueelle uuden tien rakennustöiden aikaan. Kaksi abhaasia kuoli, yksi haavoittui ja kuusi otti kiinni Georgian poliisi
2008 9. elokuuta, Abhasian taistelut 2008
Arolan rautatieasema

Arolan rautatieasema (lyh. Aro, ratakm 707,668) sijaitsee Härmänkylässä Kuhmon kaupungissa, Kainuun maakunnassa Oulun läänissä, noin 50 kilometriä koilliseen Vuokatista ja noin 43 kilometriä luoteeseen Kuhmon keskustasta. Asema on rakennettu vuonna 1976 Kontiomäen–Vartiuksen radan rakentamisen yhteydessä. Se avattiin liikenteelle 1. marraskuuta 1976. Arolaan rakennettiin asemarakennus ja paritalo asuinkäyttöön.
Nykyisin Arolan liikennepaikka toimii junakohtaus- ja kuormauspaikkana, ja se oli yksi Pohjois-Suomen viimeisiä miehitettyjä liikennepaikkoja. Miehitys päättyi vuonna 2006, kun Arola liitettiin rataosan Kontiomäki–Vartius kauko-ohjaukseen. Liikenteenohjauksen vaatimat toiminnot hoidetaan nykyisin Oulusta käsin.
Aiemmin Arolassa käytössä olleeseen varmistuslukko- ja opastinturvalaitokseen liittyvät opastimet on pimennetty ratapihan muutostöiden yhteydessä. Laitos purettiin pois turvalaitetöiden aikana.
Arboristi

Arboristi työssään.
Arboristi karsimassa käsisahalla oksia.
Arboristi eli puunhoitaja on puuvartisten kasvien ja puisto- ja maisemametsien hoidon ammattilainen. Tutkintonimike tulee latinankielisestä puuta tarkoittavasta sanasta, arbor. Pääsyvaatimuksena arboristin koulutukseen on metsä- tai puutarhatalouden perustutkinto, mutta riittävä työkokemus puisto- tai luonnonvara-alan töistä tai muu soveltuva työkokemus voi korvata tutkintovaatimuksen. Arboristin tulee selviytyä turvallisesti puussa kiipeilytekniikalla tehtävistä töistä eikä hän saa pelätä korkeita paikkoja (akrofobia).
Lisäksi ammatin vaativuuden takia arboristilla tulee olla erittäin hyvä psyykkinen, fyysinen terveys sekä terveet elämäntavat. Ammatissa vaaditaan laajaa luonnontieteellistä päättelykykyä. Arboristin ammattitutkinnon laajuus on 40–52 opintoviikkoa. Tutkinto suoritetaan näyttöinä. Suomessa arboristiksi voi opiskella aikuiskoulutuksena Hyrian oppilaitoksessa Hyvinkäällä, missä arboristikoulutusta on järjestetty syksystä 1998 ja Ammattiopisto Liviassa. Kaikki hakijat haastatellaan.
Arboristin tulee tunnistaa Suomessa yleisimmin käytetyt puuvartiset puu- ja pensaslajit sekä tuntea niiden erityisominaisuudet, kasvupaikkavaatimukset ja hoitomenetelmät.
Koulutuksen pakollisia tutkinnon osia ovat puiden istuttaminen ja istutusalueiden hoitaminen, puiden leikkaaminen ja latvustuentojen tekeminen, puiden kunnon arvioiminen, puiden poistaminen.
Valinnaisia tutkinnon osia ovat taajamametsien hoitaminen, puiden arvon määrittäminen ja vaurioilta suojaaminen, vaativien puunpoistojen tekeminen, suurten puiden siirtäminen ja kasvualustan kunnostaminen, puulajiston lisäysarvon ylläpitäminen, puunhoitoalan työtehtäviin opastaminen sekä yrittäjänä toimiminen puunhoitoalalla.
Arboristin työkaluja ovat muun muassa kiipeilyvaljaat, kiipeilyköydet ja lukuisat muut kiipeilyvälineet, moottorisaha,  käsisaha, tankosaha, raivaussaha, voimasakset, oksasakset sekä lahonetsintämikropora puiden kunnon selvittämiseen. Arboristi saattaa myös käyttää erityistä puutomografialaitetta arvioidessaan puun terveyttä. Rakennetussa ympäristössä arboristi poistaa modernia puunhoitotekniikkaa käyttäen vaikeista paikoista mm. huonokuntoiset ja vaaraa aiheuttavat puut. Arboristit työllistyvät julkiselle sektorille ja puunhoitoon erikoistuneisiin yrityksiin tai voivat toimia itse alan yrittäjinä.
Aiheesta muualla

Kuvia tai muita tiedostoja aiheesta Arboristi Wikimedia Commonsissa
Näyttötutkinnon perusteet. Arboristin ammattitutkinto 1.8.2015 (Arkistoitu – Internet Archive), Opetushallitus: Määräykset ja ohjeet 2015:26 (pdf, 45 sivua)
Arthur Schwab

| Mitalit> Maa:   Sveitsi.Miesten yleisurheilu. Olympialaiset  | Mitalit> Maa:   Sveitsi.Miesten yleisurheilu. Olympialaiset  | Mitalit> Maa:   Sveitsi.Miesten yleisurheilu. Olympialaiset  | Maa:   Sveitsi> Miesten yleisurheilu. |
| --- | --- | --- | --- |
|  Hopeaa | Berliini 1936 | 50 kilometrin kävely |  |
| EM-kilpailut  | EM-kilpailut  | EM-kilpailut  |  |
|  Hopeaa | Torino 1934 | 50 kilometrin kävely |  |
Arthur Tell Schwab (4. syyskuuta 1896 Bortewitz Saksa – 27. helmikuuta 1945 Siglingen Saksa) oli sveitsiläinen kilpakävelijä ja olympiamitalisti.
Schwab edusti Sveitsi olympialaisissa kolme kertaa, vuonna 1924 Pariisissa, vuonna 1932 Los Angelesissa sekä vuonna 1936 Berliinissä. Pariisissa hän sijoittui 10 kilometrin kävelyssä viidenneksi, Los Angelesissa hän joutui keskeyttämään 50 kilometrin kävelyssä ja Berliinissä hän saavutti hopeaa 50 kilometrin kävelystä. Olympiahopean lisäksi Schwab saavutti 50 kilometrin kävelystä EM-hopeaa vuoden 1934 EM-kilpailuista. Ennätyksikseen hän käveli 10 kilometrillä ajan 46:02.0 vuonna 1936 ja 50 kilometrillä ajan 4.31:32 vuonna 1935.
Arthur Tell Schwabin poika Fritz Schwab oli kaksinkertainen olympiamitalisti 10 kilometrin kävelystä.
Anders Svensson (jääpallomaalivahti)

| Henkilötiedot |
| --- | --- | --- | --- |
Syntymäaika: 11. kesäkuuta 1975 (ikä 49)
Syntymäpaikka: Ålidhem,  Ruotsi
Pelipaikka: Maalivahti
Pituus: 174 cm
Paino: 80 kg
Seura
Seura: Edsbyns IF
Pelinumero: 21
Junioriseurat
-1993: IFK Rättvik
Seurat
| Vuodet | Seura | O | (M) |
| 1993–1994 | Ljusdals BK | - | (-) |
| 1994–1995 | IFK Rättvik | - | (-) |
| 1995-2013 | Edsbyns IF | - | (-) |
| 2013–2014 | Dynamo Kazan | - | (-) |
| 2014-2015 | Volga, Uljanovsk,  | - | (-) |
| 2015-2016 | HK Vodnik Arkangeli | - | (-) |
| 2016- | Edsbyns IF | - | (-) |
Maajoukkue
| 1996– |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 23.2.2019.  Maajoukkueuran tilastot päivitetty 23.2.2019.
Anders Svensson (s. 11. kesäkuuta 1975, Ålidhem) on ruotsalainen jääpallomaalivahti. Hän edustaa Ruotsin Elitserienissä pelaavaa Edsbyns IF. Kaikkiaan Svensson on pelannut 130 maaottelua.
Urallaan Svensson on saavuttanut Edsbynin riveissä peräti seitsemän Ruotsin mestaruutta ja hän ollut Ruotsin maajoukkueen jääpallomaalivahti kaudesta 2004 lähtien ja saavuttanut neljä jääpallon maailmanmestaruutta.
Saavutukset

Maajoukkueessa
4 kertaa MM-kultaa: 2005, 2009, 2010, 2012
7 kertaa MM-hopeaa: 2006, 2007, 2008, 2013, 2014, 2018 ja 2019
1 kerran MM-pronssia: 2011
Seurajoukkueissa
7 Ruotsin mestaruutta: 2004, 2005, 2006, 2007, 2008, 2017 ja 2018 Edsbynin riveissä,
Venäjän mestaruuspronssi 2014 Dynamo Kazanin riveissä,
Jääpallon Euroopan cup: 2005, 2007
Jääpallon maailmancup: 2008
Henkilökohtaisesti
Paras maalivahti MM-kisoissa 2014
Armand Toasy

Armand Toasy (s. 14. marraskuuta 1939) on madagaskarilainen roomalaiskatolinen piispa. Hänet vihittiin papiksi 13. huhtikuuta 1969 ja nimitettiin Majungan hiippakunnan vihkipiispaksi sekä Turuzin titulaaripiispaksi 22. kesäkuuta 1984. Piispaksi vihkiminen seurasi 4. marraskuuta. Pääkonsekraattorina toimi Armand Gaétan Razafindratandra, jota avustivat Albert Joseph Tsiahoana ja Ferdinand Botsy.
Toasy sai 3. heinäkuuta 1987 nimityksen Miarinarivon ja 18. lokakuuta 1993 Port-Bergén piispaksi. Hän erosi tehtävistään 15. joulukuuta 2013.
Kevin Cosgrove

Kevin Michael Cosgrove (6. tammikuuta 1955 New York, New York, Yhdysvallat – 11. syyskuuta 2001 New York, New York, Yhdysvallat) oli yhdysvaltalainen vakuutusjohtaja Aon Corporationissa. Cosgrove sai surmansa syyskuun 11. päivän terroriteoissa. Cosgrove tuli tunnetuksi hätäpuhelusta, jonka hän soitti viimeisillä hetkillään World Trade Centerin etelätornista. Puhelu päättyi, kun torni romahti. Cosgroven viimeiset sanat nousivat otsikoihin ympäri maailmaa. Nauhoitusta käytettiin Zacarias Moussaouin oikeudenkäynnissä, joka on ainoa iskujen rikosoikeudenkäynti.
Yksityiselämä

Cosgrove asui perheensä kanssa New Yorkin West Islipissä. Hänen vaimonsa oli opettaja Wendy Cosgrove ja heillä oli kolme lasta.
Terrorihyökkäys

Cosgrove oli korvausvaatimusten varatoimitusjohtaja Aon Corporationissa ja yhtiön palopäällikkö. Zacarias Moussaouin oikeudenkäynnin aikana käytetyn nauhoituksen mukaan Cosgrove oli World Trade Centerin etelätornin luoteiskulmassa 105. kerroksessa, josta oli näkymä World Financial Centeriin, soittaessaan 911:een kello 9.54.
Nauhoitteella Cosgrove kertoi soittavansa John Ostarun toimistosta ja olevansa kahden muun henkilön seurassa. Hän mainitsi toisen heistä olevan Doug Cherry. Cosgrove sanoi puhelunvälittäjälle: "Vaimoni luulee minun olevan kunnossa. Soitin ja sanoin olevani poistumassa rakennuksesta ja voivani hyvin ja sitten pam!" Myöhemmin hän sanoi: "Hei. Olemme Financial Centerin yläpuolella. Kolmestaan. Kaksi särkynyttä ikkunaa." Sitten alkoi kuulua rakennuksen sortumisesta aiheutunutta jyrisevää ääntä. Cosgroven kuultiin huutavan peloissaan: "Voi Jumala! Voi—". Puhelu päättyi välittömästi World Trade Centerin etelätornin romahtaessa kello 9.59.
Käännös suomeksi
Armand Marchant

Armand Marchant (s. 14. joulukuuta 1997) on belgialainen alppihiihtäjä.
Marchant saavutti Euroopan nuorten olympiafestivaaleilla 2015 pronssia suurpujottelussa. Nuorten MM-kilpailuissa 2016 hän sijoittui alppiyhdistetyssä kahdeksanneksi ja pujottelussa yhdeksänneksi. Ensimmäisissä aikuisten MM-kilpailuissaan Vailissa 2015 hän oli suurpujottelussa 41:s. Cortina d'Ampezzon MM-kilpailuissa 2021 hän sijoittui pujottelussa kymmenenneksi ja alppiyhdistetyssä viidenneksitoista. Pekingin olympialaisissa 2022 hän sijoittui pujottelussa 22:nneksi.
Marchant kilpaili maailmancupissa ensimmäisen kerran Alta Badian suurpujottelussa joulukuussa 2014. Ensimmäiset maailmancupin pisteensä hän saavutti oltuaan kahdeksastoista Val d’Isèren pujottelussa joulukuussa 2016. Kymmenen parhaan joukkoon hän sijoittui ensimmäisen kerran oltuaan viides Zagrebin pujottelussa tammikuussa 2020.
Marchant on voittanut yhden pujottelukilpailun Etelä-Amerikan cupissa.
Arponen

Arponen on suomalainen sukunimi. Se on seuraavien henkilöiden sukunimi:
Antti O. Arponen (1950–2015), toimittaja ja tietokirjailija
Elina Arponen, pelialan sarjayrittäjä
Koop Arponen (s. 1984), laulaja
Markku Arponen (1943–2023), hovioikeuden presidentti
Miika Arponen (s. 1988), jääkiekkoanalyytikko
Seppo Arponen (1943–2024), yritysjohtaja, teollisuusneuvos ja jääkiekkovaikuttaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Armand Marc de Montmorin

Kreivi de Montmorin.
Armand Marc de Montmorin de Saint-Hérem (1745 – 2. syyskuuta 1792 Pariisi) oli ranskalainen kreivi ja diplomaatti, joka toimi Ranskan ulkoministerinä vuosina 1787–1791, ancien régimen ja Ranskan vallankumouksen taitekohdassa.
Montmorin kuului vanhaan aatelissukuun. Hän oli kuningas Ludvig XVI:n nuoruudenystävä. Ludvigin noustua valtaistuimelle vuonna 1774 Montmorin nimitettiin Ranskan suurlähettilääksi Madridiin, mistä hän siirtyi myöhemmin Bretagnen kuvernööriksi. Montmorin oli edustajana vuoden 1787 notaabelikokouksessa. Hänet nimitettiin ulkoministeriksi helmikuussa 1787 Charles Gravier de Vergennesin seuraajana. Montmorin tuki valtiovarainministeri Jacques Neckerin pyrkimyksiä säätyjen yleiskokouksen koollekutsumiseksi. Ludvig XVI erotti Montmorinin hetkellisesti ulkoministerin tehtävästä heinäkuussa 1789 (ns. sadan tunnin ministeriö), mutta nimitti hänet pian takaisin. Vallankumouksen jälkeen Montmorin pysyi kuninkaan liittolaisena ja auttoi muun muassa houkuttelemaan Honoré Mirabeaun hovin puolelle.
Montmorin laati huhtikuussa 1791 ulkovalloille annetun julistuksen, jossa Ludvig XVI:n vakuutettiin olevan edelleen päätöksentekijänä itsenäinen. Montmorinin asema vaikeutui kuninkaan epäonnistuneen pakoyrityksen jälkeen ja hän erosi marraskuussa 1791, mutta pysytteli sen jälkeenkin hovin neuvonantajana. Hänet vangittiin monarkian kumoamisen jälkeen elokuussa 1792 ja vangittiin Pariisin Abbayen vankilaan. Hänet surmattiin siellä niin sanottujen syyskuun murhien yhteydessä muutamaa viikkoa myöhemmin.
Armand Traoré

| 0 | 1 | 2 |
| --- | --- | --- |

Henkilötiedot
Syntymäaika: 8. lokakuuta 1989 (ikä 34)
Syntymäpaikka: Pariisi, Île-de-France, Ranska
Pelipaikka: vasen laitapuolustaja
Pituus: 185 senttimetriä
Seura
Seura: Queens Park Rangers
Pelinumero: 13
Junioriseurat
1996-1999 1999-2004 2004–2005 2005–2006: Suresnes Racing Paris Monaco Arsenal
Seurat
| Vuodet | Seura | O (M) |
| 2006-2011 2008-2009 2010-2011 2011- | Arsenal →Portsmouth (laina) →Juventus (laina) Queens Park Rangers | 13 (0)  19 (1)  10 (0)  14 (0) |
Maajoukkue
| 2011- | Senegal | 4(0) |
 Seurajoukkueuran tilastot kattavat vain kansalliset sarjat, päivitetty 24. tammikuuta 2012.  Maajoukkueuran tilastot päivitetty 24. tammikuuta 2012.
Armand Traoré (s. 8. lokakuuta 1989 Île-de-France, Pariisi, Ranska) on senegalilainen jalkapalloilija, pelipaikaltaan vasen laitapuolustaja. Traoré edustaa valioliigaseura
Queens Park Rangersia, jonne hän siirtyi Arsenalista 30.8.2011 kolmen vuoden sopimuksella. Hän on Arsenalin juniorikoulun kasvatti.
Traorén ensimmäinen peli nykyisessä seurassaan oli 0-0 tulokseen päättynyt valioliigaottelu Newcastle Unitedia vastaan 12.9.2011.
Ranskan alle 19-vuotiaiden maajoukkueessa Traoré on pelannut neljä ja alle 21-vuotiaiden maajoukkueessa viisi ottelua.
Traoré on pelannut neljä ottelun Senegalin jalkapallomaajoukkueessa ennen vuoden 2012 Afrikan mestaruusturnausta, jossa hän on mukana.
Kivalliq Air

| Kivalliq Air |
| --- | --- |
 IATA: FK  –  ICAO: - 
Kutsukoodi:  -
Perustettu:  1998
Laivaston koko:  7
Kohteiden määrä:  10
Solmukohdat:  Winnipegin kansainvälinen lentoasema, Churchillin lentoasema, Rankin Inletin lentoasema
Emoyhtiö:  Keewatin Air
Kotipaikka:  Winnipeg, Manitoba
Avainhenkilö(t):  Wayne McLeod, Presidentti ja toimitusjohtaja
Yhtiön sivut:  Yhtiön kotisivut
Kivalliq Air on kanadalainen lentoyhtiö, jonka pääkonttori sijaitsee Manitoban provinssissa, Winnipegin kaupungissa. Yhtiön kotikenttänä toimii Winnipegin kansainvälinen lentoasema. Nykyisin yhtiö lentää säännöllistä reittiliikennettä ainoastaan Winnipegin ja Sanikiluaqin välillä kolme kertaa viikossa. Kivalliq Air on Keewatin Airin omistama, reittiliikennettä hoitava tytäryhtiö.
Kohteet

Kivalliq Air lentää reittilentoja kolme kertaa viikossa Winnipegin ja Sanikiluaqin välillä. (huhtikuu 2013)
Kohteet > Nunavut

Sanikiluaq (Sanikiluaqin lentoasema)
Kohteet > Manitoba

Winnipeg (Winnipegin kansainvälinen lentoasema)
Laivasto

Kivalliq Airin laivastossa on seuraavat lentokoneet: (huhtikuu 2013)
2 × Beechcraft 1900C
8 × Raytheon Beech King Air 200/B200
1 × Pilatus PC-12
2 × Learjet 35
Yhtiön lentokone
Andoma

Andoma (ven. А́ндома) on joki Vologdan alueen Vytegran piirissä Venäjällä. Sen pituus on 156 kilometriä ja valuma-alueen laajuus 2 570 neliökilometriä.
Joki saa alkunsa Andoman ylängöltä Grontozerosta, virtaa mutkitellen keskellä metsiä ja soita ja laskee Ääniseen Ozernoje Ustjen kylän luona. Sen varrella on joukko järviä, joista suurin on Ainozero. Alajuoksullaan joki virtaa laajan Suhojaletskojen suoalueen läpi.
Andoman varrella sijaitsee Andomski Pogostin kuntakeskus. Aikaisemmin jokea pitkin uitettiin puutavaraa. Lukuisista koskistaan huolimatta se ei vaikeapääsyisyytensä takia ole suosittu retkeilykohde. Kalastus joella on kielletty.
Aiheesta muualla

Andoma Venäjän vesistörekisterissä (venäjäksi)
Andon

| Andon |
| --- | --- |
 Andonin kylää
 vaakuna
 Andon
 Koordinaatit: 43°46′27″N, 06°47′14″E 
Valtio:  Ranska
Alue:  Provence-Alpit-Riviera
Departementti:  Alpes-Maritimes
Arrondissementti:  Grasse
Pinta-ala:  
 – Kokonaispinta-ala:  54,3 km²
Väkiluku (2013):  561
 – Väestötiheys:  10,3 as./km²
Postinumero:  6750
 
 www.ville-andon.com 
Infobox OKVirheellinen NIMI-arvo: 
Andon on kunta Alpes-Maritimesin departementissa Ranskassa. Siellä on arviolta 561 asukasta (vuonna 2013) ja sen pinta-ala on 54,3 neliökilometriä.
Aiheesta muualla

Kuvia tai muita tiedostoja aiheesta Andon Wikimedia Commonsissa
Kunnan internetsivut (Arkistoitu – Internet Archive) (ranskaksi)
Kiovan metro

| Kiovan metro |
| --- | --- |


Sijainti:  Kiova, Ukraina
Avattu:  1960
Pituus:  69,65 km
Asemia:  52
Linjoja:  3
Raideleveys:  1 520 mm
Sähköistys:  virtakisko, 825 V DC
Liikennöitsijä(t):  Kyjivskyi Metropoliten
Aiheesta muualla
Viralliset kotisivut
Kiovan metro (ukr. Київський метрополітен, Kyjivskyi metropoliten) on Kiovassa, Ukrainassa toimiva metrojärjestelmä ja kaupungin julkisen liikenteen selkäranka. Kiovan metrossa on tällä hetkellä kolme linjaa ja 52 asemaa. Matkustajia on päivittäin 1,32 miljoonaa, mikä vastaa 42,5 % Kiovan 3,25 miljoonasta asukkaasta. Vuonna 2018 matkoja tehtiin yhteensä 496 miljoonaa.
Metrojärjestelmässä on junia yhteensä 109 ja vaunuja niissä 617. Metro on auki päivittäin aamukuudesta puoleenyöhön.
Rakennusvaiheet

Kiovan metron suunnittelu aloitettiin vuonna 1934 ja rakennustyöt vuonna 1949. Metro avattiin vuonna 1960, jolloin se koostui viidestä asemasta. Kiovan metro oli avaamisensa aikoihin Ukrainan ensimmäinen ja silloisen Neuvostoliiton kolmas metrojärjestelmä Moskovan ja Pietarin metrojen jälkeen.
Linjat ja asemat

| # | Nimi | Avattiin | Pituus | Asemia |
| --- | --- | --- | --- | --- |
| 1 | Svjatošynsko-Brovarska-linja (Святошинсько-Броварська лінія) | 1960 | 22,8 km | 18 |
| 2 | Obolonsko-Teremkivska-linja (Оболонсько-Теремківська лінія) (vuoteen 2018 asti Kurenivsko-Tšervonoarmijska, Куренівсько-Червоноармійська лінія) | 1976 | 18,48 km | 18 |
| 3 | Syretsko-Petšerska-linja (Сирецько-Печерська лінія) | 1989 | 23,9 km | 16 |
|  | Yhteensä: |  | 65,18 km | 52 |
Kiovan metron kolme linjaa muodostavat keskellä kolmion, jonka kulmista lähtee junia siis kuuteen suuntaan. Kolmion ympäristössä sijaitsevat asemat sijaitsevat syvällä ja niitä voidaan tarvittaessa käyttää myös pommisuojina. Asemien keskimääräinen etäisyys toisistaan on kohtalaisen suuri, 1,4 kilometriä, joskin joillekin pisimmille osuuksille on jätetty lisäasemien rakennusmahdollisuus. 50 asemaa jakaantuvat lähes tasan puoliksi syvällä maan sisässä ja maan pinnalla sijaitseviin. Hiljattain liikuntarajoitteisten liikkumisesta asemilla nousi haloo ja tätä puolta on viime aikoina paranneltu. Asemien sisääntuloaulat ovat pääosin suuria ja niissä toimii yleensä kioskeja ja myyjiä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (ukrainaksi)
Metropoliten.kiev.ua (Arkistoitu – Internet Archive), metrofanien sivusto (venäjäksi)
UrbanRail (Arkistoitu – Internet Archive), sivu Kiovan metrosta (englanniksi)
Bestofukraine.com, metron kartta (englanniksi)
Ukrainan metrojärjestelmät
Kiova
Harkova
Dnipro
Kevin Clark

| Kevin Clark |
| --- | --- |

Henkilötiedot
Syntynyt: 29. joulukuuta 1987 (ikä 36) Winnipeg, MB, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Paino:  78 kg
Pelaajaura
Pääsarjaura:  2013–
Aik. seurat:  Manitoba Moose (AHL) St. John’s IceCaps (AHL) Krefeld Pinguine (DEL) Hamburg Freezers (DEL) SCL Tigers (NLA) Brynäs IF (SHL) Dinamo Riika (KHL) Rapperswil-Jona Lakers (NLA) Eisbären Berlin (DEL) Düsseldorfer EG (DEL)
Kevin Clark (s. 29. joulukuuta 1987 Winnipeg, Manitoba, Kanada) on kanadalainen jääkiekkoilija. Hän on pelipaikaltaan oikea laitahyökkääjä ja laukoo oikealta.
Ura > Maajoukkueura

Clark edusti Kanadaa Deutschland Cupissa vuosina 2014 ja 2016, joista jälkimmäisessä turnauksessa hän oli joukkueensa paras pistemies ja maalintekijä tehoilla 3+1=4. Clark jakoi myös Kanadan sisäisen tehotilaston voiton Nick Petersenin ja Jonathan Sigaletin kanssa lukemalla +3. Hän pelasi myös Spengler Cupissa vuonna 2015, jolloin Kanada voitti turnauksen.
Arthur Häggblad

| Mitalit | Mitalit | Mitalit |  |
| --- | --- | --- | --- |
|  Arthur Häggblad |  Arthur Häggblad |  Arthur Häggblad |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Garmisch-Partenkirchen 1936 | 4 × 10 km viesti |  |
| MM-kilpailut  | MM-kilpailut  | MM-kilpailut  |  |
|  Pronssia | Sollefteå 1934 | 4 × 10 km viesti |  |
Johan Arthur Häggblad (14. kesäkuuta 1908 Nordmaling – 16. kesäkuuta 1989 Tukholma) oli ruotsalainen hiihtäjä ja olympiamitalisti. Hän edusti seuratasolla uumajalaista IFK Umeåta.
Häggblad voitti Vaasahiihdon vuosina 1933, 1935, 1937 ja 1940. Hän sijoittui vuoden 1934 MM-kisoissa neljänneksi 18 ja 50 kilometrin matkoilla, jonka lisäksi hän oli voittamassa pronssia 4 × 10 kilometrin viestistä. Häggblad oli viestissä pronssilla jälleen Garmisch-Partenkirchenin olympialaisissa 1936, joissa hän myös sijoittui kahdeksanneksi 18 kilometrillä.
Arthur Hussey

| Mitalit> Maa:  Yhdysvallat.Miesten golf. Olympialaiset  | Mitalit> Maa:  Yhdysvallat.Miesten golf. Olympialaiset  | Mitalit> Maa:  Yhdysvallat.Miesten golf. Olympialaiset  | Maa:  Yhdysvallat> Miesten golf. |
| --- | --- | --- | --- |
|  Pronssia | St. Louis 1904 | joukkuekilpailu |  |
Arthur Duncan ("Art") Hussey (5. maaliskuuta 1882 Toledo, Ohio – 11. toukokuuta 1915 Toledo, Ohio) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa sekä yksilö- että joukkuekilpailussa saaden jälkimmäisessä pronssia United States Golf Associationin jäsenenä.
Kivikkokurjenpolvi

| Kivikkokurjenpolvi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Geraniales
Heimo::  Kurjenpolvikasvit Geraniaceae
Suku::  Kurjenpolvet Geranium
Laji::  columbinum
Kaksiosainen nimi
 Geranium columbinum  L. 
Katso myös
   Kivikkokurjenpolvi Wikispeciesissä   Kivikkokurjenpolvi Commonsissa 
Infobox OKNimi-testi OK: 
Kivikkokurjenpolvi (Geranium columbinum) on yksivuotinen, lähinnä Euroopassa kasvava kurjenpolvi. Suomesta laji on hävinnyt.